Diari Oficial de la Generalitat Valenciana


Sumari del DOGV 4323, del 28-08-2002 (2002/9042)

RESOLUCIÓ de 17 de juliol de 2002, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital de la Vega Baja d'Orihuela per a fer extraccions d'òrgans i teixits de donants morts.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4323

Data del DOGV
:   28-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/9042


Data del document
:   17-07-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Orihuela
    * trasplantament d'òrgans
    * establiment hospitalari

RESOLUCIÓ de 17 de juliol de 2002, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital de la Vega Baja d'Orihuela per a fer extraccions d'òrgans i teixits de donants morts. [2002/9042]
  
Vista la sol·licitud de renovació de l'acreditació de l'Hospital de la Vega Baja d'Orihuela per a fer extraccions d'òrgans i teixits de donants morts.
  
Antecedents de fet
  
Primer
  
L'Hospital de la Vega Baja d'Orihuela, situat en la carretera Almoradí-Orihuela s/n, d'Orihuela (Alacant) obtingué l'acreditació per a fer extraccions d'òrgans i teixits de donants morts per la Resolució del secretari general de la Conselleria de Sanitat de 22 de juliol de 1997.
  
Segon
  
El director de l'hospital, Sr. Ramón M. Navarro Gómez, va presentar la sol·licitud de renovació de l'acreditació per a fer extraccions d'òrgans i teixits de donants morts per a l'Hospital de la Vega Baja amb data 14.03.2002.
  
Tercer
  
La direcció del Programa de Trasplantaments de la Comunitat Valenciana, informa favorablement sobre la renovació sol·licitada per a fer extraccions d'òrgans i teixits de donants morts.
  
Fonaments jurídics
  
Primer
  
La directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Orde d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha fet el que estableix l'article 29.1 de l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació per a fer extraccions d'òrgans i teixits de donants morts a l'Hospital de la Vega Baja d'Orihuela, situat en la carretera Almoradí-Orihuela, s/n, d'Orihuela (Alacant). Esta acreditació serà vàlida durant un període de cinc anys, amb efecte des del 17 de juliol de 2002.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 17 de juliol de 2002.- La directora general de l'Agència per a la Qualitat, l'Avaluació i la Modernització dels Servicis Assistencials: Amparo Flores Sarrión.